            ROMÂNIA
JUDEŢUL HUNEDOARA
    MUNICIPIUL BRAD
         P R I M A R U L
  Nr. 63/11013/23.03.2023


R E F E R A T  DE  A P R O B A R E
[bookmark: _Hlk117506511]privind însușirea Actului Adițional nr. 1 la Contractul de Prestare a Serviciului de Salubrizare în zona de Colectare 1 Brad, Județul Hunedoara nr. 11/11.01.2023, a Actului Adițional nr. 2 la Documentul de Poziție și mandatarea președintelui Asociației să semneze aceste documente


Prin adresa înregistrată la Primăria Municipiului Brad sub nr. 19611/28.02.2023, Asociația de Dezvoltare Intercomunitară ”SISTEMUL INTEGRAT DE GESTIONARE A DEȘEURILOR JUDEȚUL HUNEDOARA” a transmis Nota de Fundamentare nr. 699/27.02.2023 privind supunerea spre aprobare a Actului Adițional nr. 1 (suport PROIECT) la CONTRACTUL DE PRESTARE A SERVICIULUI DE SALUBRIZARE ÎN ZONA DE COLECTARE 1 BRAD,   JUDEȚUL HUNEDOARA Nr. 11/11.01.2023 și mandatarea președintelui să semneze actul adițional.
Având în vedere modificările legislative cuprinse în O.U.G. nr. 92/2021 privind regimul deșeurilor, modificată și aprobată prin Legea nr. 17 din 12.01.2023, precum și  adresele Agenției pentru Protecția Mediului Hunedoara nr. 708/27.01.2023 și 851/31.01.2023  de unde rezultă obligația A.D.I. S.I.G.D. Județul Hunedoara de a detalia în contractele de delegare a serviciilor de salubrizare modul de aplicare a prevederilor art. 17 alin. 5 din O.U.G. nr. 92/2021, a fost întocmit Actul adițional nr. 1 care modifică și completează :
· ARTICOLUL 7 - OBLIGA TIILE DELEGATARULUI;
· ARTICOLUL 12 - INDICATORII DE PERFORMANȚĂ;
· ARTICOLUL 28 -  RĂSPUNDEREA, PENALITĂȚI ȘI DESPĂGUBIRI ÎN SARCINA  DELEGATULUI, alin. (2)
Prin Nota de fundamentare nr. 803/07.03.2023 A.D.I. S.I.G.D. atestă necesitatea încheierii unui Act Adițional nr. 2 la DOCUMENTUL DE POZIȚIE (DP) privind modul de implementare al proiectului ”SISTEM DE MANAGEMENT INTEGRAT AL DEȘEURILOR ÎN JUDEȚUL HUNEDOARA”, urmând ca acesta să fie semnat de către toate părțile.
Documentul de Poziție suferă mai multe modificări/completări care se regăsesc în  – Preambul - punctul 2, enumerarea 1, precum și în următoarele articole: 
Art.9 alin. (7), Art.10 alin. (1), alin. (3) și alin. (4), Art.14 alin. (1) și alin. (2), Art.16 alin. (3), alin. (4), alin. (5) și alin. (8).  
	În contextul celor de mai sus am inițiat prezentul proiect de hotărâre prin care am propus însușirea Actului adițional nr. 1 la Contractul de Prestare a Serviciului de Salubritate în zona de Colectare 1 Brad, Județul Hunedoara nr. 11/11.01.2023, cu precizarea că sintagmele ”caietele de sarcini” și ”regulamentele serviciului de salubrizare” din cuprinsul art. 7 ”Obligațiile delegatarului” vor fi eliminate, a Actului adițional nr. 2 la Documentul de Poziție și mandatarea președintelui Asociației să semneze aceste documente.
	Invoc în susţinerea prezentului proiect de hotărâre prevederile Ordonanței de Urgență nr. 92/2021 privind regimul deșeurilor, modificată și aprobată prin Legea nr. 17/2023, ale Ordonanței de Urgență  nr. 74/2018, astfel cum a fost modificată prin Legea nr. 31 din 10.01.2019, cu modificările și completările ulterioare, ale art. 9 alin. 2 lit. h și alin. 3 din Legea nr. 51/2006 a serviciilor comunitare de utilități publice, cu modificările și completările ulterioare, ale Statutul A.D.I.S.I.G.D. HUNEDOARA, astfel cum a fost actualizat și modificat, ale Ordonanței Guvernului nr. 26/2000 cu privire la asociații și fundații, cu modificările și completările ulterioare, ale Legii nr.101/2006 a serviciului de salubrizare a localităţilor, republicată, cu modificările şi completările ulterioare, ale Ordinului A.N.R.S.C nr.640/2022 privind aprobarea Normelor metodologice de stabilire, ajustare sau modificare a tarifelor pentru activităţile de salubrizare, precum şi de calculare a tarifelor/taxelor distincte pentru gestionarea deşeurilor şi a taxelor de salubrizare, ale Ordinului A.N.R.S.C. nr. 82 din 9 iulie 2015 privind aprobarea Regulamentului-cadru al serviciului de salubrizare a localităților, ale Legii nr. 98/2016 privind achizițiile publice, cu modificările si completările ulterioare, ale Documentul de poziție privind modul de implementare a proiectului ”Sistem integrat de management al deșeurilor în județul Hunedoara”, ale Contractului de Prestare a Serviciului de Salubritate în zona de Colectare 1 Brad, Județul Hunedoara nr. 11/11.01.2023, ale art. 89 – art. 92, art. 129 alin. 2 lit. d, alin. 7 lit. n, alin. 14  și art. 132  din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, ale art. 11 alin. 4 din Legea nr. 554/2004 a contenciosului administrativ, actualizată, precum și ale Legea nr. 52/2003 privind transparenţa decizională în administraţia publică.

